CELEX: 32015R1408
Language: et
Date: 2015-08-19 00:00:00
Title: Komisjoni rakendusmäärus (EL) 2015/1408, 19. august 2015, milles käsitletakse loa andmist DL-metionüül-DL-metioniini kasutamiseks kalade ja koorikloomade söödalisandina (EMPs kohaldatav tekst)

20.8.2015   
            
            
               ET
            
            
               Euroopa Liidu Teataja
            
            
               L 219/3
            
         KOMISJONI RAKENDUSMÄÄRUS (EL) 2015/1408,
   19. august 2015,
   milles käsitletakse loa andmist DL-metionüül-DL-metioniini kasutamiseks kalade ja koorikloomade söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatavate söödalisandite lubade andmise kord ning selliste lubade andmise alused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud loataotlus DL-metionüül-DL-metioniini kasutamiseks söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse DL-metionüül-DL-metioniini kasutamise lubamist kõikide veeloomaliikide söödalisandina ning selle klassifitseerimist kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „amet”) jõudis oma 27. jaanuari 2015. aasta arvamuses (2) järeldusele, et kavandatud kasutustingimuste juures ei avalda DL-metionüül-DL-metioniin kahjulikku mõju loomade ja inimeste tervisele ega keskkonnale ning et seda võib kalade ja koorikloomade puhul pidada tõhusaks aminohappe L-metioniini allikaks. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
            
         
               (5)
            
            
               DL-metionüül-DL-metioniini hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöödas vastavalt lisas sätestatud tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. august 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2015;13(2): 4012.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Kategooria: toitainelised lisandid. Funktsionaalrühm: aminohapped, nende soolad ja analoogid.
                  
               
            
                  3c306
               
               
                  —
               
               
                  DL-metionüül-DL-metioniin
               
               
                  
                     Söödalisandi koostis
                  
                  Keemilise sünteesi teel saadud kristalliline pulber, mis sisaldab kuivaine põhjal vähemalt 93 % DL-metionüül-DL-metioniini, kuni 3 % DL-metioniini ja kuni 3 % naatriumsulfaati
                  
                     Toimeaine kirjeldus
                  
                  DL-metionüül-DL-metioniin (2-[(2-amino-4-metüülsulfanüülbutanoüül)amino]-4-metüülsulfanüülbutaanhape)
                  Keemiline valem: C10H20N2O3S2
                  
                  CASi number: 52715-93-2
                  
                     Analüüsimeetod
                      (1)
                  
                  DL-metionüül-DL-metioniini sisalduse määramine söödalisandis: kõrgefektiivne pöördfaasiline vedelikkromatograafia koos fotomeetrilise määramisega 205 nm juures (RP-HPLC-UV).
                  DL-metionüül-DL-metioniini sisalduse määramine eelsegus, segasöödas ja söödamaterjalis: ioonivahetuskromatograafia koos kolonnijärgse derivaatimisega ja fotomeetrilise määramisega 570 nm juures.
               
               
                  Kalad ja koorikloomad
               
               
                  —
               
               
                   
               
               
                   
               
               
                  Märgisel esitatakse niiskusesisaldus.
               
               
                  9. september 2025
               
            
         (1)  Analüüsimeetodite üksikasjad on kättesaadavad referentlabori veebilehel aadressil https://ec.europa.eu/jrc/en/eurl/feed-additives/evaluation-reports